CELEX: 62013CN0540
Language: lv
Date: 2013-10-15 00:00:00
Title: Lieta C-540/13: Prasība, kas celta 2013. gada 15. oktobrī — Eiropas Parlaments/Eiropas Savienības Padome

7.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 359/6
            
         Prasība, kas celta 2013. gada 15. oktobrī — Eiropas Parlaments/Eiropas Savienības Padome
   (Lieta C-540/13)
   2013/C 359/09
   Tiesvedības valoda — franču
   
      Lietas dalībnieki
   
   
      Prasītājs: Eiropas Parlaments (pārstāvji — F. Drexler, A. Caiola, M. Pencheva)
   
      Atbildētāja: Eiropas Savienības Padome
   
      Prasītāja prasījumi:
   
   
               —
            
            
               atcelt Padomes 2013. gada 22. jūlija Lēmumu 2013/392/ES (1), ar ko nosaka dienu, kad stājas spēkā Lēmums 2008/633/TI par izraudzīto dalībvalstu iestāžu un Eiropola piekļuvi Vīzu informācijas sistēmai (VIS) konsultāciju nolūkos, lai novērstu, atklātu un izmeklētu teroristu nodarījumus un citus smagus noziedzīgus nodarījumus;
            
         
               —
            
            
               saglabāt Padomes Lēmuma 2013/392/ES iedarbību līdz brīdim, kad tas tiks aizstāts ar jaunu, atbilstoši pieņemtu tiesību aktu;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         
      Pamati un galvenie argumenti
   
   Eiropas Parlaments savas prasības pamatošanai izvirza divus pamatus.
   Ar pirmo pamatu Eiropas Parlaments apgalvo, ka Padome izmantojusi nepareizu lēmuma pieņemšanas procedūru, lai pieņemtu Lēmumu 2013/392/ES. Proti, apstrīdētā lēmuma pieņemšanā esot bijis jāiesaista Eiropas Parlaments parastā lēmuma pieņemšanas procedūrā. Tā kā Eiropas Parlaments netika iesaistīts šā tiesību akta pieņemšanā, tas uzskata, ka Padomes izvēlētajā lēmuma pieņemšanas procedūrā tika pārkāpti būtiski formas noteikumi.
   Ar otro pamatu Eiropas Parlaments iebilst, ka Padome esot izmantojusi vai nu tādu juridisko pamatu, kas tika atcelts, stājoties spēkā Lisabonas līgumam, vai atvasinātu juridisko pamatu, kas esot prettiesiski atbilstoši Tiesas judikatūrai.
   Visbeidzot, gadījumā, ja Tiesa nolemtu atcelt apstrīdēto lēmumu, Parlaments uzskata, ka Tiesai būtu lietderīgi saskaņā ar LESD 264. panta otro daļu saglabāt apstrīdētā lēmuma iedarbību līdz brīdim, kad tas tiks aizstāts ar jaunu, atbilstoši pieņemtu, tiesību aktu.
   
      (1)  OV L 198, 45. lpp.